मुंबई: गोवा में तमाम राजनीतिक उठापटक के बीच सरकार का असली भार जिनके कंधों पर है, उनमें गोवा फॉरवर्ड पार्टी के विजय सरदेसाई प्रमुख हैं. बीजेपी की सरकार गोवा फॉरवर्ड पार्टी के 3 विधायकों के समर्थन पर टिकी होगी. गोवा में 13 विधायक चुनकर लाने वाली बीजेपी के साथ महाराष्ट्रवादी गोमांतक पार्टी का आना लाज़मी था. गोवा की राजनीति में लंबे समय से बीजेपी और एमजीपी एकदूसरे के साथी रहे हैं. ऐसे में बीजेपी के विरोध में खड़ी हुई गोवा फॉरवर्ड पार्टी का बीजेपी के साथ आना चौंकाने वाला था.